# Obrazloženje financijskog plana za razdoblje 2023. – 2025.

# UVODNI DIO

# Proračunski korisnik: I.GIMNAZIJA ZAGREB

# Sažetak djelokruga rada: I. gimnazija je javna ustanova koja obavlja srednje obrazovanje. I. gimnazija je pravna osoba upisana u sudski registar kod Trgovačkog suda u Zagrebu te u zajednički

# elektronski upisnik ustanova osnovnog i srednjeg školstva ministarstva nadležnog za obrazovanje.

#  Djelatnost Škole je:

# - redoviti program srednjeg odgoja i obrazovanja učenika izvođenjem nastavnog plana i

# programa opće gimnazije i nastavnog plana i programa prirodoslovno-matematičke

# gimnazije

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 4109 DJELATNOST USTANOVA SREDNJEG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u srednjoškolskom odgoju i obrazovanju, Državni pedagoški standard srednjoškolskog sustava odgoja i obrazovanja (Narodne novine 63/08 i 63/10)*

# Cilj programa:

# Cilj programa opće gimnazije i prirodoslovno-matematičke gimnazije je stjecanje srednje stručne spreme, tj. predtercijarnog obrazovanja koje omogućuje nastavak obrazovanja na visokoškolskim ustanovama. Uz formalni dio, cilj je stjecanje znanja i vještina iz različitih područja propisanih planom predmeta za opći i prirodoslovno-matematički gimnazijski smjer. Osim općeg dijela kojeg propisuje Ministarstvo u I. gimnaziji se izvodi i nastava izbornih i fakultativnih predmeta te niz izvannastavnih aktivnosti.

# Korisnici usluge su djeca sa završenim osnovnoškolskim obrazovanjem koja su prema propisanim uvjetima zadovoljila kriterije za upis u I. gimnaziju (opće smjer – uspjeh iz osnovne škole, prirodoslovno-matematički smjer – uspjeh iz osnovne škole plus rezultati prijemnog ispita iz matematike)

# U okviru programa provode se sljedeće aktivnosti/projekti:

**Aktivnost A024109 A 410901 REDOVNA DJELATNOST PRORAČUNSKIH KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2022. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova.

**Aktivnost A024109 A 410902. IZVANNASTAVNE I OSTALE AKTIVNOSTI**

Radi unapređenja kvalitete života i slobodnog vremena mladih te prevencije mogućeg društveno neprihvatljivog ponašanja, proračunom se osiguravaju sredstva za financiranje programa niza izvannastavnih i izvanškolskih aktivnosti, projekata organiziranog provođenja slobodnog vremena mladih i drugo. Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje te Agencije za strukovno obrazovanje i obrazovanje odraslih. Program natjecanja i smotri učenika srednjih škola Grada Zagreba donosi i provodi Gradski ured za obrazovanje. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2022.)** | **Ciljana vrijednost (2023.)** | **Ciljana vrijednost (2024.)** | **Ciljana vrijednost (2025.)** |
| Program natjecanja |  | Broj učenika |  |  |  |  |
| Ukupan iznos sredstava potreban za provođenje izvannastavnih aktivnosti | Potrebna sredstva za financiranje iz proračuna Grada Zagreba | Iznos u EUR | 5.441,64 | 6.900,00 | 6.120,00 | 6.290,00 |

**Aktivnost A02 4109 A 410903 POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (NN 63/08 i 90/10.), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, ugovor o obavljanju studentskog posla, ugovor o volontiranju i dr., na određeno **i nepuno** radno vrijeme, najdulje do kraja nastavne godine.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2022.)** | **Ciljana vrijednost (2023.)** | **Ciljana vrijednost (2024.)** | **Ciljana vrijednost (2025.)** |
| Broj pomoćnika u nastavi: 0 | Broj pomoćnika u nastavi za rad s učenicima s teškoćama | Broj pomoćnika |  |  |  |  |
| Broj učenika: 0 | Broj učenika  | Broj učenika  |  |  |  |  |
| Ukupan iznos sredstava potreban za provođenje programa:0 | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u kn |  | **0** | **0** | **0** |

**Aktivnost A 02 4109 T410903. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA V**

Cilj Projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Pomoćnici u nastavi/stručni komunikacijski posrednici sklapaju ugovore o radu sa školama na određeno vrijeme. U Projektu, kao partneri, sudjeluje 60 osnovnih škola i 2 srednje škole s područja Grada Zagreba.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2022.)** | **Ciljana vrijednost (2023.)** | **Ciljana vrijednost (2024.)** | **Ciljana vrijednost (2025.)** |
| Broj pomoćnika u nastavi:5 | Broj pomoćnika u nastavi za rad s učenicima s teškoćama: 5 | Broj pomoćnika: 5 |  |  |  |  |
| Broj učenika: 5 | Broj učenika. 5 | Broj učenika:5 |  |  |  |  |
| Ukupan iznos sredstava potreban za provođenje programa: 39.080,00 EUR | Iznos sredstava za plaću pomoćnika u nastavi (ugovor o radu, ugovor o djelu, studentski ugovor): 180.200,00 | Iznos u eurima:39.080,00 | **0** | **39.080,00** | **0** | **0** |